Diari Oficial de la Generalitat Valenciana


Sumari del DOGV 4364, del 24-10-2002 (2002/11556)

RESOLUCIÓ de 16 de setembre de 2002, de la Conselleria de Medi Ambient, per la qual es publica el resultat de la convocatòria de subvencions efectuada per l'Orde de 15 d'abril de 2002 (DOGV núm. 4249, de 15 de maig de 2002) destinades a la minimització i valorització in situ de residus per a l'exercici 2002.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4364

Data del DOGV
:   24-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11476


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 16 de setembre de 2002, de la Conselleria de Medi Ambient, per la qual es publica el resultat de la convocatòria de subvencions efectuada per l'Orde de 15 d'abril de 2002 (DOGV núm. 4249, de 15 de maig de 2002) destinades a la minimització i valorització in situ de residus per a l'exercici 2002. [2002/X11472]
  
L'Orde de 15 d'abril de 2002, de la Conselleria de Medi Ambient, convoca per a l'exercici 2002, la concessió d'ajudes en matèria de qualitat ambiental, i estableix en l'annex II les bases que han de regir les subvencions destinades a la minimització i la valorització in situ de residus en la mateixa activitat que els ha generat, per les xicotetes i mitjanes empreses del sector industrial i de servicis de la Comunitat Valenciana.
  
Conforme a la base 1 de l'annex II de l'orde de convocatòria, podran ser beneficiaris d'estes subvencions les xicotetes i mitjanes empreses que desenvolupen, en un o diversos centres, una activitat industrial o de servicis, i es considen xicotetes i mitjanes empreses aquelles unitats econòmiques que reunisquen els requisits establits per la Recomanació de la Comissió Europea (DOCE núm. L 107/4, de 30 d'abril de 1996).
  
D'acord amb la base 2 de l'annex II, únicament seran objecte de subvenció les actuacions o inversions previstes en la base 4 en matèria de minimització en origen i valorització in situ de residus generats en el propi procés productiu per les xicotetes i mitjanes empreses en els centres situats a la Comunitat Valenciana.
  
D'acord amb el que estableix la citada base 2 de l'annex II, s'entendrà per minimització en origen el resultat d'aplicar un conjunt de mesures de prevenció destinades a evitar en origen la generació de residus o a aconseguir la seua reducció, o la de la quantitat de substàncies perilloses o contaminants presents en estes, i no es considera minimització en origen la modificació, ampliació o construcció de depuradores d'aigües residuals, ni tan sols els equips i les instal·lacions per a l'acondicionament dels fangs resultants.
  
S'entendrà per valorització in situ l'aprofitament dels recursos continguts en els residus en la mateixa activitat que els ha generat, per mitjà de la recuperació, la regeneració, la reutilització i el reciclatge, sense posar en perill la salut humana i sense utilitzar mètodes que puguen causar perjudicis al medi ambient, i no es considera valorització in situ la cessió de residus de l'empresa sol·licitant a una altra per a la seua utilització com a matèria primera per esta última.
  
D'altra banda, en la base 3 de l'annex II s'allisten les actuacions que no seran objecte de subvenció.
  
La base 4 de l'annex II estableix les actuacions per a les quals es podran concedir ajudes, les quals s'hauran de realitzar a partir de l'1 de gener de 2002 i hauran d'estar acabades el 31 d'octubre de 2002, i les bases 5, 6, i 7, preveuen, respectivament, la quantia màxima de les subvencions, els costs subvencionables i els costs i inversions no subvencionables. La valoració de les sol·licituds presentades s'ha realitzat de la forma següent:
  
- Per a la redacció del Pla de minimització de residus perillosos no s'ha aplicat cap coeficient corrector sobre el percentatge de subvenció inicialment previst, per la qual cosa totes les sol·licituds subvencionades ho han sigut en els termes següents:
  
Actuació subvencionable Percentatge
  
Redacció del Pla de minimització
  
de residus perillosos 40%
  
- Per a la realització d'inversions en tecnologies netes, tant de minimització en origen com de valorització in situ de residus, s'han aplicat coeficients correctors, considerant la quantitat de residus evitada o aprofitada, el tipus de residus segons siguen perillosos, no perillosos o inerts, i la tecnologia aplicada en cada cas concret, amb la qual cosa les sol·licituds subvencionades ho han sigut en els termes següents:
  
Actuació subvencionable Percentatge
  
Minimització de residus perillosos 17,44% a 34,88%
  
Minimització de residus no perillosos 15,30% a 30,60%
  
Minimització de residus inerts sense sol·licituds
  
Valorització de residus perillosos 22,50% a 33,75%
  
Valorització de residus no perillosos 19,65% a 39,30%
  
Valorització de residus inerts 12,38% a 33,00%
  
Amb l'aplicació dels dits increments, es respecten els màxims autoritzats per la Comissió Europea en matèria d'ajudes per a inversions a les empreses de la Comunitat Valenciana, a més de no sobrepassar el límit de consignació pressupostària disponible per a l'exercici 2002 en esta línia de subvencions, de conformitat amb el que estableix la base 5.
  
A proposta de la comissió avaluadora, a l'efecte de complir el que disposa la base 9.4 i en virtut de les competències que m'atribuix l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, resolc:
  
Primer. Concedir les ajudes als beneficiaris que s'allisten a continuació, la petició de les quals s'adapta a les bases establides en l'annex II de l'Orde de 15 d'abril de 2002, per a les actuacions i amb l'import que a continuació s'indiquen:
  
Segon. En el cas que els beneficiaris hagen percebut o tinguen reconegudes d'altres administracions públiques o d'altres ens públics alguna altra subvenció pel mateix concepte, l'import total de les ajudes acumulades no podrà superar el límit màxim més elevat autoritzat per la Comissió Europea per a cada cas. De conformitat amb el que disposa la base 5 de l'annex II de l'Orde de 15 d'abril de 2002, esta circumstància podrà donar lloc a la modificació de la resolució de concessió.
  
La concessió de subvenció no eximeix el beneficiari del compliment de la legislació vigent en matèria ambiental ni genera dret ni expectativa de dret quant a l'obtenció, si és procedent, de les autoritzacions administratives pertinents o quant al reconeixement de drets relatius a procediments distints al de la present convocatòria de subvenció.
  
Tercer. Per al cobrament de la subvenció, els beneficiaris hauran de presentar com a data límit el 8 de novembre de 2002, la corresponent sol·licitud dirigida a la Direcció General d'Educació i Qualitat Ambiental acompanyada de la documentació establida en la base 10 de l'annex II de l'orde de convocatòria.
  
Contra esta resolució, que posa fi a la via administrativa, es pot interposar recurs contenciós administratiu en el termini de dos mesos, comptador des de l'endemà de la seua publicació davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició de recurs potestatiu de reposició davant el conseller de Medi Ambient, en el termini d'un mes a partir de l'endemà de la seua publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 16 de setembre de 2002.- El conseller: Fernando Modrego Caballero.